Il
guvier de Comunitât Autonome Basche al à metût jù il prin plan
linguistic pe Ertzaintza,
o sei la polizie autonome basche. Il document, che cumò al è al
esam dai sindacâts di categorie, al varès di jessi fat bon tal zîr
di pocjis setemanis. In dì di vuê, plui dal 60% dai agjents di
chest cuarp nol è in stât di fevelâ par euskara. L’obietîf dal
plan, duncje, al è chel di garantî i dirits linguistics dai
citadins ancje cuant che si cjatin a vê a ce fâ cu la polizie. Par
chest, tra lis variis azions programadis, si previôt un aument intal
numar dai agjents in distac par imparâ la lenghe basche, in spiete
di svilupâ un percors di formazion linguistiche specific pai membris
di cheste fuarce di polizie.
Font:
El
Correo,
27/09/14
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn vec_Latn glg_Latn unk